तोहफा (1984 फ़िल्म)

तोहफा 1984 में बनी हिन्दी भाषा की मसाला फिल्म है, जो सुरेश प्रोडक्शन्स बैनर के तहत डी रामानायडू द्वारा निर्मित और के राघ्वेन्द्र राव द्वारा निर्देशित है। इसमें जितेन्द्र, जयाप्रदा, श्री देवी मुख्य भूमिकाओं में हैं और संगीत बप्पी लहरी द्वारा रचित है। जारी होने पर ये एक बड़ी व्यावसायिक सफलता थी और 1984 की सबसे अधिक कमाई करने वाली भारतीय फिल्म बनी।

फिल्म की कहानी दो बहनों, जानकी और ललिता का अनुसरण करती है, जो दोनों अपने अच्छे दोस्त राम के प्रेम में पड़ जाते हैं। जब ललिता को पता चलता है कि जानकी राम से प्यार करती है, तो वह पीछे हट जाती है और अपनी बहन को उससे शादी करने देती है। यह के राघ्वेन्द्र राव की तेलुगु ब्लॉकबस्टर देवता (1982) की प्रत्यक्ष रीमेक थी, जिसमें से श्री देवी और जयाप्रदा ने अपनी भूमिकाओं को इस फिल्म में दोहराया।

संक्षेप 
जानकी (जयाप्रदा) और ललिता (श्री देवी) दो बहने हैं, उन दोनों को एक दूसरे से बहुत प्यार रहता है। ललिता और राम (जितेन्द्र) मन ही मन एक दूसरे से प्यार करने लगते हैं। वहीं जानकी को भी राम से प्यार हो जाता है। जब ललिता को पता चलता है कि जानकी को राम से प्यार है तो वो अपने प्यार को मन में दबाने का फैसला करती है। वो इस कारण एक लड़के (शक्ति कपूर) से शादी कर लेती है, जिसे शादी के तुरंत बाद ही पुलिस पकड़ कर ले जेल ले जाती है। ललिता के उद्देश्य का पता न होने के कारण राम और जानकी उसके ऊपर बहुत गुस्सा होते हैं।

ललिता उन दोनों से दूर चले जाती है और कई सालों तक उन्हें नजर तक नहीं आती है। राम और जानकी शादी कर लेते हैं और खुशी खुशी रहने लगते हैं। उन्हें बस एक ही दुःख होता है कि उनके बच्चे नहीं है। कई सालों के बाद राम की मुलाक़ात ललिता से होती है। वो एक ऑफिस में काम करती है और अपने बच्चे को पाल रही होती है। राम को एहसास होता है कि ललिता के बच्चे का पिता और कोई नहीं, बल्कि वो खुद है। राम का ध्यान अपने बच्चे पर जाने लगता है। वहीं जानकी भी माँ बनने वाली होती है। उसे अपनी बहन के वापस आने के बारे में पता चलता है, पर वो पूरी परिस्थिति को ही गलत समझ लेती है और उसे लगने लगता है कि राम और ललिता के बीच चक्कर चल रहा है। बाद में सारी गलतफहमी दूर हो जाती है और ललिता की सच्चाई भी सामने आती है कि वो बहुत पहले से राम से प्यार करती थी, पर उसके लिए उसने अपने प्यार को मन में दबा दिया था। जानकी ये सब जान कर अपने आप को कसूरवार सोचने लगती है। वो एक बच्ची को जन्म देने के बाद मर जाती है और अपनी संतान को राम और ललिता की देखरेख में छोड़ देती है।

मुख्य कलाकार 
 जितेन्द्र — रामू
 जयाप्रदा — जानकी 
 श्री देवी — ललिता
 अरुणा ईरानी — सुन्दरी 
 कादर ख़ान — रघुवीर सिंह 
 शक्ति कपूर — कमलेश 
 जगदीप — 
 लीला मिश्रा — दादी 
 मोहन चोटी — जमूरे   
 जयश्री टी — अय्या

संगीत

नामांकन और पुरस्कार

सन्दर्भ

बाहरी कड़ियाँ 
 

1984 में बनी हिन्दी फ़िल्म
बप्पी लाहिड़ी द्वारा संगीतबद्ध फिल्में